**ՏԵՂԵԿԱՆՔ-ՀԻՄՆԱՎՈՐՈՒՄ**

**«Պետական ֆինանսների կառավարման համակարգի բարեփոխումների վերանայված ռազմավարությանը, պետական ֆինանսների կառավարման ոլորտում առկա խնդիրներին, կարգավորմանն ուղղված միջոցառումներին ու պետական ֆինանսների կառավարման համա­կարգի բարեփոխումների 2016-2020 թվականներին իրականացվելիք գործողությունների ծրագրին հավանություն տալու մասին» ՀՀ կառավարության արձանագրային որոշման նախագծի ընդունման անհրաժեշտության վերաբերյալ**

|  |  |
| --- | --- |
| 1. | **Անհրաժեշտությունը** |
|  | Ինչպես հայտնի է Հայաստանի Հանրապետության կառավարության 2010 թվականի հոկտեմբերի 28-ի նիստի N 42 արձանագրության 24-րդ կետով հավանության է արժանացել «Պետական ֆինանսների կառավարման համակարգի բարեփոխումների ռազմա­վարությանը» և «Պետական ֆինանսների կառավարման համակարգի բարեփոխումների առա­ջին փուլի իրականացման միջոցառումների ծրագիրը»: ՊՖԿՀԲ ռազմավարության 1-ին փուլը իրականացվել է 2011-2014 թվականներին:  Հայաստանի Հանրապետության կառավարությունը՝ հանձինս ՀՀ ֆինանսների նախարարության դիմել է Եվրոպական Միությանը (ԵՄ), ՊՖԿՀ-ի 2011-2020թթ. ռազմավարության գնահատման, վերջինիս վերանայման և թարմացման նպատակով տեխնիկական աջակցություն (ՏԱ) տրամադրելու խնդրանքով:  ԵՄ ՏԱ խմբի կողմից իրականացվել է ՊՖԿՀԲ ռազմավարությամբ նախատեսված 2011-2014թթ. ընթացքում իրականացված միջոցառումների միջինժամկետ գնահատում: Ուսումնասիրվել են ռազմավարությամբ սահմանված տասնմեկ ոլորտները: Ուսումնասիրվել են նաև ՀՀ Ազգային ժողովում և ՀՀ վերահսկիչ պալատում ՊՖԿ ոլորտին առնչվող խնդիրները:  Սույն վերանայված ռազմավարության նախագիծը մշակվել է հիմք ընդունելով ԵՄ ՏԱ շրջանակներում իրականացված պետական ֆինանսների կառավարման համակարգի բարեփոխումների ռազմավարության, ինչպես նաև դրա իրականացման 2010-2014թթ. իրականացված միջացառումների գնահատման արդյունքները: |
| 2. | **Ընթացիկ իրավիճակը և խնդիրները** |
|  | ԵՄ ՏԱ խմբի կարծիքով, ՊՖԿ առանձին ոլորտներում արձանագրվել է էական առաջընթաց: Սակայն ՊՖԿՀԲ ռազմավարության ամբողջությամբ չի կարողացել հասնել իր տեսլականին, որի պատճառներից մեկը ՊՖԿ բարեփոխումների ոչ բավարար համակարգման և հսկողության մեխանիզմն է: Այսինքն հսկողության մեխանիզմը բնականոն չի գործել: Այս խնդիրը հասցեագրվել է վերանայված ռազմավարութան մեջ:  Սույն վերանայված ռազմավարության նախագծի մշակման համար նաև հիմք է հանդիսացել Պետական ծախսերի և ֆինանսական հաշվետվողականության (ՊԾՖՀ-PEFA) նոր շրջանակը (ՊԾՖՀ-PEFA 2015): Այս մեթոդն ունի առավելություններ, քանի որ այն համապարփակ է և հնարավորություն է տալիս ապահովել գործընթացի արտաքին գնահատում` պլանավորված նպատակների նկատմամբ: |
| 3. | **Տվյալ բնագավառում իրականացվող քաղաքականությունը** |
|  | Միջազգային փորձի և ստանդարտների հիման վրա ՀՀ պետական ֆինանսների կառավարման համակարգում բարեփոխումների իրականացում: |
| 4. | **Կարգավորման նպատակը և բնույթը** |
|  | Նախագծի կարգավորման հիմնական նպատակն է ՊՖԿՀԲ իրականացման արդյունքում ապահովել պետական ծախսերի կառավարման արդյունավետությունը` բարձրացնելով ընթացակարգերի ու մատուցվող ծառայությունների որակը, որը հնարավոր կլինի իրականացնել նախագծով նախատեսված ողջամիտ ժամկետներում: |
| 5. | **Նախագծի մշակման գործընթացում ներգրավված ինստիտուտները և ան­ձիք** |
|  | Արձանագրային որոշման նախագիծը մշակվել է ՀՀ ֆինանսների նախարարության կողմից` համա­գոր­ծակ­ցելով ՀՀ Ազ­գա­­յին ժողովի, ՀՀ վերահսկիչ պալատի, Հայաստանում Եվրա­միութ­յան պատ­վի­րա­կության, Համաշխարհային բանկի Երևանյան գրասենյակի, Գեր­մա­նիայի միջազգային համագործակցության ընկերության, Արժութա­յին միջազգային հիմնադրամի և մի շարք հասարակական կազմակերպությունների հետ: |
| 6. | **Ակնկալվող արդյունքը** |
|  | Նախագծով նախատեսվող ժամկետների շրջանակներում ՊՖԿՀԲ իրականացման արդյունքում կմեծանա պետական ծախսերի կառավարման արդյունավետությունը` ապահովելով ընթացակարգերի ու մատուցվող ծառայությունների որակը: |
| 7. | **Այլ տեղեկություններ (եթե այդպիսիք առկա են)** |

**ՀՀ ֆինանսների նախարարություն**